Komisijos reglamentas (EB) Nr. 2734/2000

2000 m. gruodžio 14 d.

iš dalies keičiantis Reglamentą (EEB) Nr. 1627/89 dėl galvijienos supirkimo konkurso tvarka, nukrypstantis arba iš dalies pakeičiantis Reglamentą (EB) Nr. 562/2000, nustatantį Tarybos reglamento (EB) Nr. 1254/1999 išsamias taikymo taisykles dėl jautienos supirkimo

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 907/2000 [2], ypač į jo 38 straipsnio 2 dalį ir 47 straipsnio 8 dalį,

kadangi:

(1) 1989 m. birželio 9 d. Komisijos reglamentu (EEB) Nr. 1627/89 dėl galvijienos supirkimo konkurso tvarka [3] su paskutiniais pakeitimais, padarytais Reglamentu (EB) Nr. 2652/2000 [4], skelbiama tam tikros rūšies produktų supirkimo konkurso tvarka pradžia.

(2) Neseni įvykiai, susiję su galvijų spongiformine encefalopatija (BSE), labai sumažino vartotojų pasitikėjimą galvijienos saugumu. Dėl to ypač sumažėjo jautienos suvartojimas bei labai nukrito kainos, ir tai dar gali kiek užsitęsti. Be to, galvijienos rinka sutriko ir gali visai sužlugti. Dėl šios priežasties, remiantis Reglamento (EB) Nr. 1254/1999 38 straipsnio 1 dalimi, būtina imtis skubių rėmimo priemonių.

(3) Atsižvelgiant į pirmiau apibūdintą rinkos padėtį ir siekiant pagerinti taikytinų priemonių veiksmingumą, numatytą intervenciją reikėtų papildomai taikyti ir kitiems produktams, didžiausią leistiną svorį viršijančių gyvulių, kuriuos dėl nedidelės paklausos teko laikyti ilgiau, skerdenoms ir, pirmiausia atsižvelgiant į šiame sektoriuje padidėjusias kainas ir sumažėjusias pajamas, laikinai prie vidutinės rinkos kainos derinti priedą, kuriuo remiamasi apskaičiuojant didžiausią supirkimo kainą.

(4) 1996 m. balandžio 19 d. Komisijos reglamentu (EB) Nr. 716/96, patvirtinančiu išskirtines Jungtinės Karalystės jautienos rinkos rėmimo priemones [5], su paskutiniais pakeitimais, padarytais Reglamentu (EB) Nr. 1176/2000 [6], patvirtintos ne vyresniems kaip 30 mėnesių Jungtinėje Karalystėje išaugintiems galvijams taikytinos specialiosios priemonės. Tos priemonės apima minimų galvijų paskerdimą ir sunaikinimą. Todėl vyresni nei minėto amžiaus kastruoti galvijai iš Jungtinės Karalystės viešajai intervencijai netinka. Be to, Komisijos sprendimu 2000/764/EB [7] yra nustatyta, kad ne vėliau kaip iki 2001 m. liepos 1 d. visus vyresnius kaip 30 mėnesių maistui skirtus galvijus, skerdžiamus įprastine tvarka, būtina ištirti taikant Komisijos sprendimo 98/272/EB [8] su paskutiniais pakeitimais, padarytais Sprendimu 2000/374/EB [9], IV priedo A dalyje nurodytus greitus tyrimus. Neištirtiems galvijams negalima taikyti viešosios intervencijos, o vėliau išleisti į rinką.

(5) Kad intervencija būtų kuo veiksmingesnė, 2000 m. gruodžio mėn. reikėtų skelbti antrąjį specialų konkursą. Tam tikslui reikėtų nustatyti papildomą pasiūlymų teikimo terminą ir nustatyti pristatymo laikotarpį.

(6) Atsižvelgiant į kainų užregistravimo problemas tada, kai rinkos aktyvumas labai mažas, ir į Bendrijos kainų tendencijas, gali tekti daryti prielaidą, kad Reglamento (EB) Nr. 1254/1999 47 straipsnio 3 dalyje minima vidutinė Bendrijos rinkos kaina yra mažesnė kaip 84 % intervencinės kainos ir kad paskutinę savaitę užregistruota rinkos kaina yra tokia, kad būtų galima skelbti antrąjį konkursą.

(7) Siekiant susidoroti su tolesniu rinkos trikdymu, kurį gali nulemti didelis kiekis į rinką patekusių Bendrijos kilmės vyriškosios lyties saugotų gyvulių, kurie jų kilmės ūkiuose buvo laikomi dėl paklausos stokos ir kuriems šerti ūkiai jau nebeturi pašarų, reikėtų patvirtinti būtinąsias rėmimo priemones ir leisti supirkti tokių galvijų skerdenas. Be to, siekiant išvengti rinkai jau beveik tinkamų gyvulių supirkimo, minėtose priemonėse reikėtų nustatyti tinkamų skerdenų svorio ribą. Siekiant išvengti dvigubos paramos suteikimo, reikėtų nustatyti tokią tvarką, kuria remiantis visa supirkimo kaina būtų išmokama tik tuomet, kai gamintojas už šį gyvulį neprašė Reglamento (EB) Nr. 1254/1999 4 straipsnyje nurodytos specialiosios išmokos. Pagaliau būtina daryti tolesnius Reglamentu (EB) Nr. 1254/1999 nustatytos įprastinės intervencinės sistemos papildymus arba išlygas.

(8) 2000 m. liepos 17 d. Europos Parlamento ir Tarybos reglamentu (EB) Nr. 1760/2000, nustatančiu galvijų identifikavimo ir registravimo sistemą, reglamentuojančiu jautienos bei jos produktų ženklinimą ir panaikinančiu Tarybos reglamentą (EB) Nr. 820/97 [10], su paskutiniais pakeitimais, padarytais Komisijos reglamentu (EB) Nr. 2258/2000 [11], pradedama taikyti privalomoji jautienos ženklinimo etiketėmis sistema, taikoma intervenciniams produktams.

(9) Dėl to reikėtų taikyti išlygas arba iš dalies keisti tam tikras Komisijos reglamento (EB) Nr. 562/2000 [12] nuostatas.

(10) Šiame reglamente numatytos priemonės atitinka Galvijienos vadybos komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EEB) Nr. 1627/89 priedas pakeičiamas šio reglamento priedu.

2 straipsnis

Nepaisant Reglamento (EB) Nr. 562/2000 4 straipsnio 1 dalies pirmosios pastraipos, intervencija gali būti taikoma dar ir šiems produktams:

- A kategorijos, O2 ir O3 klasės,

- Airija: C kategorijos, O4 klasės,

- Jungtinė Karalystė – Šiaurės Airija: C kategorijos, O4 klasės.

3 straipsnis

Papildomai Reglamento (EB) Nr. 562/2000 4 straipsnio 2 dalies nuostatoms:

a) Jungtinėje Karalystėje išaugintų vyresnių kaip 30 mėnesių kastruotų galvijų skerdenos ir skerdenų pusės negali būti superkamos;

b) kitose valstybėse narėse vyresnių kaip 30 mėnesių kastruotų galvijų, kuriems nebuvo taikomas bent vienas iš Sprendimo 98/272/EB IV priedo A dalyje išvardytų patvirtintų greitų tyrimų, skerdenos ir skerdenų pusės negali būti superkamos.

4 straipsnis

2000 m. gruodžio mėnesį skelbiamas antrasis specialus konkursas.

Tam tikslui:

- papildomai Reglamento (EB) Nr. 562/2000 10 straipsnio nuostatoms nustatomas paraiškų šiam konkrečiam konkursui pateikimo terminas, t. y. 2000 m. gruodžio trečiasis antradienis,

- nepaisant Reglamento (EB) Nr. 562/2000 16 straipsnio 2 dalies nuostatų, pristatymo laikotarpis baigiasi 2001 m. sausio 12 d.

5 straipsnis

Nepaisant Reglamento (EB) Nr. 562/2000 33 straipsnio 3 dalies nuostatų:

- konkursai gali būti skelbiami tuomet, kai valstybė narė arba valstybės narės regionas atitinka Reglamento (EB) Nr. 1254/1999 47 straipsnio 3 dalies pirmos pastraipos antroje įtraukoje nustatytas sąlygas,

- valstybėse narėse arba valstybės narės regionuose paskutiniąją savaitę užregistruotos rinkos kainos yra tokios, kad galima skelbti šio reglamento 4 straipsnyje minimą supirkimą.

6 straipsnis

1. Nepaisant Reglamento (EB) Nr. 562/2000 4 straipsnio 2 dalies g punkto nuostatos, ten minimų skerdenų didžiausias svoris turi būti 380 kg. Tačiau pirmajame konkurse šis svoris yra 430 kg.

2. Nepaisant Reglamento (EB) Nr. 562/2000 36 straipsnio:

a) konkursą skelbiant pagal Reglamento (EB) Nr. 1254/1999 47 straipsnio 3 dalį, vidutinė rinkos kaina padidinama 14 eurų už 100 kg skerdenų;

b) konkursą skelbiant pagal Reglamento (EB) Nr. 1254/1999 47 straipsnio 5 dalį, vidutinė rinkos kaina padidinama 7 eurais už 100 kg skerdenų.

7 straipsnis

Supirkimas pagal Reglamento (EB) Nr. 562/2000 ir šio reglamento nuostatas pradedamas nuo ne vyresnių kaip 12 mėnesių vyriškosios lyties A kategorijos ir 14 mėnesių C kategorijos Bendrijos kilmės galvijų skerdenų ir skerdenų pusių.

Tam tikslui:

- skerdenų svoris svyruoja nuo 140 iki 200 kg, skerdenos turi būti be nukrypimų arba anomalijų atsižvelgiant į gyvulio amžių,

- jei intervencijai pateiktos skerdenos ir pusiau skerdenos yra ne vyresnių kaip devynių mėnesių amžiaus gyvulių, supirkimo kaina sutartį laimėjusiam konkurso dalyviui sumažinama 61 euru už pristatytą skerdenos pusę. Tačiau ši kaina nemažinama, jei pateikiamas įrodymas, kad specialios išmokos dėl to gyvulio nebuvo prašyta.

- pasiūlyta kaina nesusijusi su produkto kokybe,

- šiame straipsnyje minimam supirkimui taikoma Reglamento (EB) Nr. 562/2000 13 straipsnio 3 dalis. Tačiau nustatyti koeficientai gali skirtis nuo tame straipsnyje nustatytų koeficientų, taikomų superkant kitus produktus,

- netaikomos šios Reglamento (EB) Nr. 562/2000 nuostatos:

a) 4 straipsnio 3 dalies b ir c punktai, išskyrus nuostatas dėl kategorijos ženklinimo ir skerdyklos numerio;

b) 18 straipsnio 3 dalis;

c) 20 straipsnis, išskyrus Jungtinėje Karalystėje ir Portugalijoje;

d) 36 straipsnis;

e) II priede nurodyta informacija apie produktų klasifikavimą.

Be to, produktų, įsigytų pagal šio straipsnio nuostatas, atžvilgiu:

- nepaisant Reglamento (EB) Nr. 562/2000 11 straipsnio 5 dalies a punkto, pasiūlymuose turi būti nurodyta ne mažiau kaip 5 tonos,

- intervencinės agentūros, pranešdamos Komisijai apie pasiūlymus, turi nurodyti kiekius,

- tokie produktai turi būti laikomi atskirai, atsižvelgiant į konkursą arba saugojimo mėnesį, partijomis, kurias būtų nesunku identifikuoti,

- Reglamento (EB) Nr. 562/2000 31 straipsnio 1, 2, 3 ir 4 dalyse numatyti pranešimai ir pranešimai apie kitus intervencinius produktus siunčiami atskirai.

8 straipsnis

Reglamento (EB) Nr. 562/2000 4 straipsnio 3 dalis papildoma šiuo punktu:

"d) ženklinami etiketėmis laikantis Reglamentu (EB) Nr. 1760/2000 nustatytos tvarkos."

9 straipsnis

Šis reglamentas įsigalioja jo paskelbimo Europos Bendrijų oficialiajame leidinyje dieną.

Jis taikomas 2000 m. gruodžio mėn. paskelbtam antrajam konkursui ir 2001 m. pirmąjį ketvirtį paskelbtam konkursui.

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje, 2000 m. gruodžio 14 d.

Komisijos vardu

Franz Fischler

Komisijos narys

[1] OL L 160, 1999 6 26, p. 21.

[2] OL L 105, 2000 5 3, p. 6.

[3] OL L 159, 1989 6 10, p. 36.

[4] OL L 303, 2000 12 2, p. 9.

[5] OL L 99, 1996 4 20, p. 14.

[6] OL L 131, 2000 6 1, p. 37.

[7] OL L 305, 2000 12 6, p. 35.

[8] OL L 122, 1998 4 24, p. 59.

[9] OL L 135, 2000 6 8, p. 27.

[10] OL L 204, 2000 8 11, p. 1.

[11] OL L 258, 2000 10 12, p. 26.

[12] OL L 68, 2000 3 16, p. 22.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

Estados miembros o regiones de Estados miembros y grupos de calidades previstos en el apartado 1 del artículo 1 del Reglamento (CEE) no 1627/89Medlemsstater eller regioner og kvalitetsgrupper, jf. artikel 1, stk. 1, i forordning (EØF) nr. 1627/89Mitgliedstaaten oder Gebiete eines Mitgliedstaats sowie die in Artikel 1 Absatz 1 der Verordnung (EWG) Nr. 1627/89 genannten QualitätsgruppenΚράτη μέλη ή περιοχές κρατών μελών και ομάδες ποιότητος που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 1627/89Member States or regions of a Member State and quality groups referred to in Article 1(1) of Regulation (EEC) No 1627/89États membres ou régions d’États membres et groupes de qualités visés à l’article 1er, paragraphe 1, du règlement (CEE) no 1627/89Stati membri o regioni di Stati membri e gruppi di qualità di cui all’articolo 1, paragrafo 1, del regolamento (CEE) n. 1627/89In artikel 1, lid 1, van Verordening (EEG) nr. 1627/89 bedoelde lidstaten of gebieden van een lidstaat en kwaliteitsgroepenEstados-Membros ou regiões de Estados-Membros e grupos de qualidades referidos no n.o 1 do artigo 1.o do Regulamento (CEE) n.o 1627/89Jäsenvaltiot tai alueet ja asetuksen (ETY) N:o 1627/89 1 artiklan 1 kohdan tarkoittamat laaturyhmätMedlemsstater eller regioner och kvalitetsgrupper som avses i artikel 1.1 i förordning (EEG) nr 1627/89

Estados miembros o regiones de Estados miembrosMedlemsstat eller regionerMitgliedstaaten oder Gebiete eines MitgliedstaatsΚράτος μέλος ή περιοχές κράτους μελουςMember States or regions of a Member StateÉtats membres ou régions d'États membresStati membri o regioni di Stati membriLidstaat of gebied van een lidstaatEstados-Membros ou regiões de Estados-MembrosJäsenvaltiot tai alueetMedlemsstater eller regioner | Categoría AKategori AKategorie AΚατηγορία ACategory ACatégorie ACategoria ACategorie ACategoria ALuokka AKategori A | Categoría CKategori CKategorie CΚατηγορία ΓCategory CCatégorie CCategoria CCategorie CCategoria CLuokka CKategori C |

| U | R | O | U | R | O |

Belgique/België | | × | × | | | |

Deutschland | × | × | × | | | |

España | × | × | × | | | |

France | × | × | × | | | × |

Irland | | | | × | × | × |

Italia | × | × | × | | | |

Nederland | | × | | | | |

Österreich | | | × | | | |

Northern Ireland | | | | × | × | × |

--------------------------------------------------